Веселин Георгиев
Миг реалност

chitanka.info

Пролетна зора дойде,

надигна нощна пелена…

Лазурните лъчи попиват бавно

във желаеща земя.

Като две единствени тела —

копнеещи, неустоими…

Разцепена на две душа

събира своята съдба.

Дали денят ще е идеален?

Събран отново в шепи

или мрачно пък реален,

между тях изтекъл вече…

И в земята капки да попият

кристалночистите сълзи

на човека, който чувства

и страстно всеки миг цени…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.